  Туспуктэм: vk.com (Поисково-спасательная служба Удмуртии) Майя Бывальцева Кылем шутэтскон нуналъёсы, 9-10 пӧсьтолэзе, Сарапулын но Воткаын Удмуртиысь поисково-спасательной ёзэсысь ӧнерлыко спасательёс но «Спасатель рядом» ӵектослэн инструкторъёсыз выйисьёслы нырысетӥ юрттэт сётонъя мастер-классъёс ортчытӥзы. Со сярысь службалэн «ВКонтакте» мерлыко вотэсысь огиназ ивортӥзы.  Со сяна, спасательёс возьматӥзы, кызьы шонер кушнтоно утет сётон кругез, конец Александрова нимаськись арбериез. Тодытэк но быгатытэк соосты курадзӥсь дорозь вуттыны капчи ӧвӧл, эшшо соин адямиез вӧсь карыны луэ. « Спасательёс нуналлы быдэ рейдъёс но патруль ортчытъяло, но котькуд шутэтскись вӧзы спасателез уд пукты. Мастер-классъёсын ми тодон гинэ ум сётӥське, ваньзэ уж вылын возьматӥськом – со туж кулэ, угось котьку аслыэсьтыд кужымдэ но быгатонлыктэ дунъяны, экстренной службаос вуытозь адямилы шонер юрттэт сётыны кулэ » Валерий Старцев, Удмуртиысь поисково-спасательной ёзэслэн кивалтӥсез Пиналъёс понна дышетон шудон музэн радъязы. Ваньмон дырзэс шулдры ортчем сяна, нылъёс но пиос кулэ тодонъёс басьтӥзы. Нош тужгес мыло-кыдоосызлы синпель кузьымъёс но сётӥзы. Мастер-классъёс мукет интыосын но радъялозы.  Тодэ вайытом, 9-тӥ пӧсьтолэзе Удмуртиын пӧртэм интыосын ньыль адями выйиз. Тегъёс: спасательёс Дышетон Сарапул Вотка Удмуртия  